----

----

I Informācija

Komisija

----

Euro maiņas kurss (1)

2005. gada 27. jūnijs

(2005/C 156/01)

1 euro= 

----

(1)

Datu avots: atsauces maiņas kursu publicējusi ECB.

----

----

Komisijas paziņojums par cukura nozari

(2005/C 156/02)

Komisija vērš ieinteresēto pušu uzmanību uz tiesību aktu projektiem par

Šie tiesību aktu projekti ietverti dokumentā KOM(2005) 263, kas ir pieejams Komisijas vietnē internetā: http://europa.eu.int/comm/agriculture/index.htm.

Atbilstīgi minētajiem projektiem jauno KTO cukura nozarē un regulu par pārstrukturēšanas pagaidu fondu jāpiemēro no 2006./2007. tirdzniecības gada, kura sākums ir ieplānots 2006. gada 1. jūlijā. Attiecībā uz tiešo ienākumu atbalstu tika izteikts priekšlikums cukurniedru audzētājiem paredzēto ienākumu atbalstu vienreizējo maksājumu shēmā iekļaut sākot ar 2006. gadu.

----

----

Iebildumu necelšana pret paziņoto koncentrāciju

(Lieta Nr. COMP/M.3740 — Barclays Bank/Föreningssparbanken/JV)

(2005/C 156/03)

(Dokuments attiecas uz EEZ)

2005. gada 2. jūnijā Komisija nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

----

Iebildumu necelšana pret paziņoto koncentrāciju

(Lieta Nr. COMP/M.3806 — Telefonica/Cesky Telecom)

(2005/C 156/04)

(Dokuments attiecas uz EEZ)

2005. gada 10. jūnijā Komisija nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi spāņu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

----

Iebildumu necelšana pret paziņoto koncentrāciju

(Lieta Nr. COMP/M.3810 — Investcorp/Polyconcept)

(2005/C 156/05)

(Dokuments attiecas uz EEZ)

2005. gada 30. maijā Komisija nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

----

Iebildumu necelšana pret paziņoto koncentrāciju

(Lieta Nr. COMP/M.3807 — Siemens/Hyundai/JV)

(2005/C 156/06)

(Dokuments attiecas uz EEZ)

2005. gada 13. jūnijā Komisija nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

----

Uzklausīšanas amatpersonas nobeiguma ziņojums lieta COMP/37.152 — Apmetuma plāksnes

(ievērojot 15. pantu Komisijas 2001. gada 23. maija Lēmumā (2001/462/EK, EOTK) par uzklausīšanas amatpersonu darba uzdevumiem dažos tiesas procesos par konkurenci, OV L 162, 19.6.2001., 21. lpp.)

(2005/C 156/07)

Iebildumi 2001. gada 20. aprīlī tika nosūtīti šādām četrām pusēm (Gebrüder Knauf Westdeutsche Gipswerke KG, Société Lafarge SA, Etex SA, Gyproc Benelux NV) un 2001. gada 23. aprīlī — šādai piektajai pusei (BPB PLC). Pušu atbildēm uz Komisijas izteiktajiem iebildumiem sākotnēji bija noteikts divu mēnešu termiņš. Atsaucoties uz BPB2001. gada 2. maijā izteikto lūgumu, termiņš BPB pagarināts par divām nedēļām līdz 2001. gada 9. jūlijam, pamatojoties uz to, ka piekļuve dokumentācijai netika piešķirta pietiekami savlaicīgi un Komisijas noteiktais termiņš objektīvi bijis pārāk īss, lai uzņēmums varētu sagatavot savu aizstāvību. Lai nodrošinātu vienādu attieksmi visām pusēm, uzklausīšanas amatpersona H. Šroters (H. Schröter) ir pagarinājis termiņu visām tiesas procesā iesaistītajām pusēm.

Uzklausīšana notika 2001. gada 17. jūlijā. Trīs no Pusēm, un jo īpaši Lafarge, bija izteikušas nepārprotamu lūgumu atlikt uzklausīšanu uz vēlāku datumu, bet uzklausīšanas amatpersona savā 2001. gada 28. jūnija pamatotajā atbildē šo lūgumu noraidīja.

Dažas no Pusēm uzklausīšanas laikā atkārtoti izteica iebildumus pret uzklausīšanas amatpersonas atteikumu pagarināt uzklausīšanas termiņu. Ņemot vērā, ka viens no galvenajiem vadības pārstāvjiem nevarēja ierasties uz uzklausīšanu, viņš nespēja sniegt pierādījumus, kas, jo īpaši no Lafarge viedokļa, ir tiesību uz aizstāvību pārkāpšana. Tādēļ uzklausīšanas amatpersona deva promesošajam lieciniekam iespēju iesniegt savas piezīmes par attiecīgo lietu rakstveidā. Lafarge savā 2001. gada 10. augusta vēstulē turpmāk norādīja uz dažādiem tiesību uz aizstāvību pārkāpumiem.

Lafarge izteica apgalvojumu par pārkāpumu attiecībā uz vienādas attieksmes, pienācīgas uzklausīšanas un iztiesāšanu, uzklausot abas puses, piemērošanu. Uzklausīšanas amatpersona ir sniegusi atbildi uz šiem iebildumiem. Viņš norādīja, ka galveno liecinieku uzstāšanās konkrētā datumā ir jānodrošina pašiem uzņēmumiem. Paziņojums par uzklausīšanas datumu tika izdarīts divus mēnešus iepriekš; ja nozīmīgs liecinieks neieradās, tas ir bijis personīgs lēmums un neattaisno uzklausīšanas atlikšanu uz vēlāku laiku.

Turklāt uzklausīšanas amatpersona pieprasījusa Pusēm iesniegt savus apsvērumus par Lafarge pārstāvja piezīmēm pēc uzklausīšanas un noteica tām šo apsvērumu iesniegšanas termiņu. Tādējādi tiesības uz aizstāvību šajā procesa posmā ir pilnībā ievērotas. Puses ir varējušas savlaicīgi iesniegt savus apsvērumus gan rakstiski, gan uzklausīšanas laikā. Princips par iztiesāšanu, uzklausot abas puses, ir ievērots, jo īpaši ņemot vērā to, ka uzklausīšana faktiski ir notikusi.

Turpmāk notika sarakste starp jauno uzklausīšanas amatpersonu un Lafarge. Es 2001. gada 7. decembrī sniedzu atbildi Lafarge gan par pieņēmumiem saistībā ar Pušu piekļuvi dažādiem lietas dokumentiem, gan par Lafarge prasībā izteikto diskriminējošu attieksmi, salīdzinot ar citām pusēm. Savā pamatotajā atbildē es atkārtoti apstiprināju, ka procesuāls pārkāpums nav noticis. Es 2002. gada 13. februārī atkārtoti sniedzu atbildi Lafarge, norādot, ka tas savu lietu turpmāk var iesniegt pārsūdzībai pret Komisijas galīgo lēmumu.

Ir skaidrs, ka pašreiz nav nozīmes turpināt vēstuļu apmaiņu starp pušu advokātiem un uzklausīšanas amatpersonu, kura uzdevums ir nodrošināt efektīvas tiesību uz uzklausīšanu izpildes ievērošanu, un jebkuras domstarpības no šīs dienas var risināt Pirmās instances tiesā strīdu izšķiršanas kārtībā.

Es 2002. gada 27. jūnijāLafarge nosūtīju piecas kasetes ar uzklausīšanas ierakstiem un devu tam vēl divas nedēļas, kas vēlāk tika pagarinātas par desmit darba dienām, papildu apsvērumu iesniegšanai. Šī rīcība ir pamatojama, atsaucoties uz Lafarge prasību par nesaņemto uzklausīšanas protokolu un ierakstu. Izskatot lietu, noskaidrojās, ka Lafarge tos nav pieprasījis. Lafarge tika piešķirts papildu laiks, lai tas varētu precīzi izanalizēt ierakstus. Tādējādi Lafarge saņēma visus nepieciešamos dokumentus, un tam ir bijusi iespēja izdarīt visus apsvērumus, ko tas uzskatījis par piemērotiem.

Lafarge savās vēstulēs arī divas reizes izteica pieņēmumu, ka direktors Tradacete savā 2002. gada 12. jūnija vēstulē izvirzījis jaunu iebildumu pret Lafarge.

Iespējamajā iebildumā ietverts precizēts datums, ar kuru uzskatāma Lafarge pievienošanās nolīgumam, ņemot vērā citu pušu rakstiskās atbildes uz iebildumiem. Es norādīšu, ka iebilduma 39. daļā bija relatīvi neprecīzi minēts datums, ar kuru Lafarge uzskatāms par nolīguma pusi, uz šo datumu atsaucoties ar vārdiem “pēc Londonas sanāksmes”, kas ir BPB izmantotā frāze atbildē uz iebildumiem. Konkurences ģenerāldirektorāts informēja Lafarge par savu nodomu noteikt 1992. gada vidu kā datumu, ar kuru uzņēmums iestājies kartelī, un lūdza uzņēmumu iesniegt piezīmes.

Tādējādi Lafarge ir nepareizi iztulkojis minēto saraksti kā tam izvirzītu papildu iebildumu.

Saskaņā ar Komisijas pastāvīgo praksi attiecībā uz pretmonopola jautājumiem tās informācija tiek skaidrāk noteikta izmeklēšanas gaitā, jo īpaši, ņemot vērā pušu atbildes uz iebildumiem. Precīzāk nosakot nolīguma datumu, netiek izvirzīts papildu iebildums, un, pieprasot attiecīgam uzņēmumam sniegt piezīmes par minētā datuma paziņojumiem, netiek pārkāptas tiesības uz aizstāvību.

Turklāt var norādīt, ka 1992. gada vidus kā atbilstošā datuma izvēle ir uzņēmumam, faktiski, izdevīga attiecībā uz pārkāpuma noilguma novērtēšanu, jo iebilduma 38. daļā minētais datums ir 1992. gada sākums.

Komisijas lēmuma projektā nav paredzēti nekādi papildu iebildumi attiecībā uz citiem uzņēmumiem, kas nav noteikti iebildumos. Gluži pretēji, izdarītā pārkāpuma atzīšana tiek samazināta attiecībā uz vienu uzņēmumu.

Ņemot vērā iepriekš minēto, es uzskatu, ka šajā gadījumā Pušu tiesības tikt uzklausītām ir ievērotas.

Briselē, 2002. gada 19. novembrī

Serge DURANDE

----

----

Dalībvalstu sniegtā informācija par valsts atbalstu, kas piešķirts saskaņā ar Komisijas 2001. gada 12. janvāra Regula (EK) Nr. 68/2001 par EK Līguma 87. un 88. panta piemērošanu mācību atbalstam

(2005/C 156/08)

(Dokuments attiecas uz EEZ)

----

----

Dalībvalstu sniegtā informācija par valsts atbalstu, kas piešķirts saskaņā ar Komisijas 2001. gada 12. janvāra Regulu (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem

(2005/C 156/09)

(Dokuments attiecas uz EEZ)

Atbalsta Nr.: XS 57/02

Dalībvalsts: Vācija

Reģions: Brandenburga

Atbalsta shēmas nosaukums: Darba, sociālo lietu, veselības un sieviešu lietu ministrijas vadlīnijas par atbalsta piešķiršanu novatorisku un par paraugu izmantojamu risinājumu izstrādei un ieviešanai drošības prasībām atbilstošu darba vietu un tehnoloģiju izveidē (drošības prasībām atbilstošu darba vietu un tehnoloģiju izveide — SiGAT- A daļa (ERAF): investīciju veicināšana cilvēkam atbilstošas tehnikas izstrādei)

Juridiskais pamats: Landeshaushaltsordnung des Landes Brandenburg (LHO) § 44 und die dazugehörigen Verwaltungsvorschriften

Paredzamās ikgadējās izmaksas saskaņā ar shēmu: Atbalsta apjoms nepārsniedz 50 % (Berlīnes darba tirgus reģionā tas ir ne vairāk par 30 %) no attiecināmajiem izdevumiem un ne vairāk par EUR 200 000. Atbalsts ir spēkā arī kombinācijā ar citiem valsts pasākumiem.

Izdevumi pa gadiem

no 2001. gada līdz 2005. gadam katru gadu:

2006. gadā:

Atbalsta maksimālā intensitāte: Ne vairāk par EUR 200 000.

Piešķiršanas datums: 2002. gada 8. maijā minētās vadlīnijas tika publicētas Brandenburgas federālās zemes oficiālajā laikrakstā, Nr. 19, 506. lpp.

Shēmas darbības termiņš: Līdz 2006. gada 30. aprīlim.

Atbalsta mērķis: Mazajiem un vidējiem uzņēmumiem (MVU) ir izšķiroša loma darba vietu radīšanā, un tie ir sociālās stabilitātes un tautsaimniecības dinamikas balsti, tādēļ tiem ir jāpalīdz. Nepietiekamu resursu dēļ tiem daļēji trūkst informācijas tādās svarīgās jomās kā jaunās tehnoloģijas, jaunu tirgu attīstība vai preventīvā darbavietu aizsardzībā. Atbalsta mērķis ir paaugstināt ekonomisko efektivitāti un ilgstoši saglabāt stabilu nodarbinātības līmeni, Brandenburgas federālās zemes mazajos un vidējos uzņēmumos radot darba drošības un veselības aizsardzības prasībām atbilstošus darba apstākļus.

Ieguldot līdzekļus konkurētspējīgu darba vietu saglabāšanā un izveidošanā, vienlaikus nodrošinot piemērotus darba apstākļus, tiek radīti priekšnoteikumi ražīguma kāpināšanai. Tas ir panākams ar efektīvu darba procesu organizāciju, samazinātiem darba kavējumiem, netraucētu ražošanas procesu, kā arī nodarbināto paaugstinātu motivāciju un atdevi. Atbalstu piešķir tikai tiem pasākumiem, kas nav paredzēti jaunajos darba aizsardzības tiesību aktos (Likums par darba aizsardzību) un kuros radoši risināti jautājumi veselību veicinošu darba līdzekļu, darba vietu un darba apstākļu izstrādes jomā.

Pasākumiem jāatbilst Komisijas 2001. gada 12. janvāra Regulas (EK) Nr. 70/2001 2. panta c) un d) apakšpunktam.

Tautsaimniecības nozares: Visas tautsaimniecības jomas

Atbalsts netiek sniegts uzņēmumiem, kuri ražo, pārstrādā vai pārdod EK Līguma 1. pielikumā minētās preces, kā arī ar eksportu saistītiem darbības veidiem, kas tiek padarīti atkarīgi no vietējiem ražojumiem par sliktu importa precēm.

Atbildīgās iestādes nosaukums un adrese: 

Atbalsta Nr.: XS 66/04

Dalībvalsts: Itālija

Reģions: Lombardija

Atbalsta shēmas nosaukums: Ieguldījumi par labu Brešas amatniecības uzņēmumiem transporta nozarē par izdevumiem, kas radušies par konsultāciju un/vai ekspertīzes pakalpojumiem, lai reģistrētos atkritumu pārvaldītāju profesionālajā asociācijā — 2004./2005.g.

Tiesiskais pamats: Art. 12 L. 7 agosto 1990, n. 241, Deliberazione camerali n. 236 del 18.11.2003 e n. 9 del 9.2.2004 — Determinazione dirigenziale n. 15/AV del 25.2.2004

Plānotie ikgadējie izdevumi: EUR 20 000,00

Atbalsta maksimālā intensitāte: Izdevumi, kas radušies par konsultācijām, ekspertīzi un redakcijas pakalpojumiem tehniskajā daļā reģistrācijas pieteikumā, ko iesniedz, lai reģistrētos atkritumu pārvaldītāju profesionālajā asociācijā:

attaisnoto izdevumu minimālais apjoms: EUR 1 400,00 (atskaitot PVN)

procentuālās daļas ieguldījums: 50 % izdevumu, kas radušies, maksimāli EUR 1 500,00 katram uzņēmumam

īstenošanas datums: 1.3.2004.g.

Shēmas termiņš: Līdz 28.2.2005.g.

Atbalsta mērķis: Atbalstīt izdevumus, kas transporta nozares uzņēmumiem jāsedz, lai reģistrētos Atkritumu apsaimniekošanas profesionālajā asociācijā (art. 30 D. lgs. 22/1997 e art. 8 D.M. dell'Ambiente 406/1998)

Attiecīgās tautsaimniecības nozares: Transporta nozare

Atbalsta piešķīrējiestādes nosaukums un adrese: 

Atbalsta Nr.: XS 67/04

Dalībvalsts: Itālija

Reģions: Lombardija

Atbalsta shēmas nosaukums: Ieguldījumi par labu Brešas transporta nozares amatniecības uzņēmumiem, lai izveidotu savienojumus ar informātikas loģistikas platformām, kas vajadzīgi, lai veicinātu transportlīdzekļu pilnīgu izmantošanu — 2004./2005.g.

Juridiskais pamats: Art. 12 L. 7 agosto 1990, n. 241, Deliberazione camerali n. 236 del 18.11.2003 e n. 9 del 9.2.2004 — Determinazione dirigenziale n. 15/AV del 25.2.2004

Plānotās ikgadējās izmaksas: EUR 50 000,00

Maksimālā atbalsta intensitāte: Attiecīgu informātikas instrumentu, datortehnikas un/vai programmatūras iegāde un uzstādīšana, kas noderīgi informātikas un telemātikas savienojumu izveidei ar loģistikas platformām vai specifiskām datu bāzēm, lai veicinātu kravas transportlīdzekļu pilnīgu izmantošanu arī atpakaļbraucienos:

attaisnoto izmaksu minimālais apjoms: EUR 2 500,00 (atskaitot PVN)

ieguldītā procentuālā daļa: 15 % no izdevumiem, kas radušies, un maksimāli EUR 800,00 katram uzņēmumam

Īstenošanas datums: 1.3.2004.g.

Shēmas termiņš: Līdz 28.2.2005.g.

Atbalsta mērķis: Veicināt attiecīgu informātikas instrumentu iegādi un uzstādīšanu, kas noderīgi informātikas un telemātikas savienojumu izveidei ar loģistikas platformām vai specifiskām datu bāzēm, lai veicinātu kravas transportlīdzekļu pilnīgu izmantošanu arī atpakaļbraucienos.

Attiecīgās tautsaimniecības nozares: Transporta nozare

Atbalsta piešķīrējiestādes nosaukums un adrese: 

Atbalsta Nr.: XS 69/04

Dalībvalsts: Itālija

Reģions: Sardīnija

Atbalsta shēmas nosaukums: Ieguldījumi fotoelektrisko ierīču ieviešanai Sardīnijā programmas “Fotoelektrisko paneļu jumti” ietvaros

Tiesiskais pamats: Delibera di Giunta. 7/30 del 26.2.2004

Decreti Ministero Ambiente e della Tutela del Territorio 24 luglio 2002 e 11 aprile 2003

Plānotie ikgadējie izdevumi: EUR 1 406 877,46

Atbalsta maksimālā intensitāte: BSE(15 %) + NSE(<35 %)

(BSE + NSE) < 50 % investīciju izdevumi

Īstenošanas datums: No 19.7.2004.g.

Shēmas termiņš: Līdz 17.10.2004.g.

Atbalsta mērķis: Atjaunojamo [enerģijas] avotu izplatīšanas attīstības mērķa sasniegšana, kas ļauj ierobežot vides piesārņošanas fenomenus reģiona teritorijā, ar īpašu norādi uz mērķiem, kas noteikti globālā mērogā Kioto protokolā un Eiropas Savienības noteikumos; sociāli ekonomiskās attīstības politikas īstenošana apgabalos, uz ko attiecas pasākumi, īpašu uzmanību pievēršot nodarbinātības līmenim, nozares rūpniecības izaugsmei un konkurētspējai, ar plašām iespējām saistīto rūpniecību un vietējo resursu popularizēšanas izteiksmē.

Attiecīgās tautsaimniecības nozares: Visas tautsaimniecības nozares, izņemot darbības, kas saistītas ar Līguma I pielikumā minēto izstrādājumu ražošanu, pārveidi vai realizāciju.

Piebildes: Atbalsta saņēmēji ir tikai mazie un vidējie uzņēmumi (MVU), kā definēts Eiropas Komisijas Ieteikumā 96/280/EK, to konsorciji un uzņēmējsabiedrības.

Atbalsta piešķīrējiestādes nosaukums un adrese: 

Atbalsta Nr.: XS 89/03

Dalībvalsts: Grieķija

Reģions: Visa valsts

Atbalsta shēmas vai individuālā atbalsta saņēmēja uzņēmuma nosaukums: Atbalsts maziem un vidējiem uzņēmumiem (kā noteikts Komisijas 1996. gada 3. aprīļa ieteikumā) atkritumu pārstrādes iekārtu izveidei/paplašināšanai)

Juridiskais pamats: ΠΔ 93/97 (ΦΕΚ 92/Α/16-5-97) “Όροι και διαδικασίες για την ένταξη και χρηματοδότηση έργων του ιδιωτικού τομέα σε προγράμματα ή τμήματά του Υπουργείου Ανάπτυξης τα οποία αναφέρονται στους τομείς βιομηχανίας, ενέργειας, έρευνας και τεχνολογίας”

Plānotās ikgadējās izmaksas vai uzņēmumam piešķirtā individuālā atbalsta kopējais apjoms: Kopējais budžets (valsts un individuālie izdevumi) ir EUR 25 385 179 laika posmam līdz 2006. gadam. Pirmo reizi pasākums paziņots 2003. gadā ar budžetu (valsts un individuālie izdevumi) EUR 11 000 000 un paredzams, ka to atkārtoti paziņos 2004. gadā.

Maksimālā atbalsta intensitāte: Tikai 40 % piešķīrums (šis apjoms nepārsniedz ar reģionālo atbalsta karti apstiprināto atbalsta maksimālo apjomu Grieķijai kopā ar 15 % maziem un vidējiem uzņēmumiem)

Ieviešanas datums: Pirmais uzaicinājums iesniegt projektu pieteikumus ir 2003. gada jūlijā

Shēmas vai individuālā atbalsta darbības termiņš: 2003. — 2006. gads

Atbalsta mērķis: Pasākuma mērķis ir aktivizēt uzņēmējdarbību atkritumu pārstrādes jomā, risināt aktuālās vides problēmas vietējā līmenī un būtiski mazināt rūpniecisko un citas izcelsmes atkritumu apsaimniekošanas iekārtu trūkumu valstī

Tautsaimniecības nozare (vai nozares): Rūpniecisko atkritumu apstrāde un pārstrāde

Piešķīrējiestādes nosaukums un adrese: 

Cita informācija: Atbalsts attiecas uz 2.9.4. pasākumu Konkurētspējas darbības programmā, ko kopīgi finansē struktūrfondi

Atbalsta Nr.: XS 90/03

Dalībvalsts: Apvienotā Karaliste

Reģions: Anglijas ziemeļaustrumi

Atbalsta shēmas nosaukums vai uzņēmuma, kas saņem individuālo atbalstu, nosaukums: Hoults Estates Ltd

Juridiskais pamats: Section 2 Local Government Act 2000

Saskaņā ar shēmu plānotie gada izdevumi vai kopējais uzņēmumam piešķirtā individuālā atbalsta apjoms: 

Finansējuma avots

Atbalsta maksimālā intensitāte: Atbalsta maksimāli pieļaujamā intensitāte būs 30 % (atbalstītais apgabals 20 % Ņūkāslai pie Tainas saskaņā ar 87. panta 3. punkta c) apakšpunktu, kam pieskaita 10 %, lai sasniegtu atbalsta maksimālo intensitāti 30 %)

Īstenošanas datums: 

Shēmas vai individuālā atbalsta piešķīruma ilgums: 

Atbalsta mērķis: Projekts ietver lielu pašlaik neaizņemtas 19. gadsimta ēkas pārkārtošanu/pielāgošanu. Tas ietver jaunu modernu centru radīšanu MVU, kas pastāv ilgāk nekā 36 mēnešus. Šis projekts neattiecas uz zema līmeņa pielāgojumiem, lai radītu tādus centrus.

Projekts identificē pieprasījumu, kas vajadzīgs pēc tādiem atbalsta centriem apgabalā, kur pašreizējie pieprasījuma modeļi uzrāda tirgus neveiksmi. Investīcijas Hoults ir galvenā darbība, lai apgādātu MVU uzņēmējdarbības vienības.

Tautsaimniecības nozares: Visas atbilstošās nozares (neierobežojot īpašos noteikumus par valsts atbalstu dažās nozarēs — MVU bloka izņēmuma noteikumu 1. panta 2. punkts)

Piešķīrējiestādes nosaukums un adrese: 

Atbalsta Nr.: XS 99/03

Dalībvalsts: Apvienotā Karaliste

Reģions: Velsa

Atbalsta shēmas nosaukums vai uzņēmuma, kas saņem individuālu atbalstu, nosaukums: Nurturing Competitive Enterprises

Juridiskais pamats: Local Government Act 2000

Saskaņā ar shēmu plānotie gada izdevumi vai kopējais uzņēmumam piešķirtā individuālā atbalsta apjoms: Atbalsta shēmas gadījumā: norādīt ierosinātās dotācijas gada kopējo apjomu katram gadam. Kopumā GBP 125 000 tiks padarītas pieejamas mazos piešķīrumos katru gadu

2003.g.: GBP 60 000

2004.g.: GBP 125 000

2005.g.: GBP 125 000

2006.g.: GBP 65 000

Kopā: GBP 375 000

Atbalsta maksimālā intensitāte: Piedāvā 50 % dotāciju, augstākais līdz GBP 5 000. Ir pieejami divi dotāciju veidi:

priekšizpētes dotācija konsultantu nodarbināšanai,

mārketinga dotācija, lai palīdzētu finansēt firmas izdevumus tās sākotnējā dalībā izstādēs un gadatirgos.

Īstenošanas datums: 

Shēmas vai individuālā atbalsta piešķīruma ilgums: Līdz 2006. gada decembrim

Atbalsta mērķis: 

Tautsaimniecības nozares: Visas atbilstošās nozares, neierobežojot īpašos noteikumus par valsts atbalstu dažās nozarēs — MVU bloka izņēmuma noteikumu 1. panta 2. punkts

Piešķīrējiestādes nosaukums un adrese: 

Atbalsta numurs: XS 104/03

Dalībvalsts: Nīderlande

Reģions: Ziemeļnīderlande (Frīzija, Groningena und Drente)

Uzņēmuma, kas saņem individuālo atbalstu, nosaukums: Stichting Industrie- en handelsgebouwen Groningen (SIG Real Estate)

Juridiskais pamats: Besluitvorming dd 19 juni 2003 van de Bestuurscommissie Economische Zaken van het Samenwerkingsverband Noord-Nederland, zijnde een openbaar lichaam op grond van de Wet Gemeenschappelijke Regelingen. De subsidieverleningsbeschikking is nog niet naar de indiener verstuurd, aangezien deze nog aanvullende informatie aan dient te leveren alvorens een subsidieverleningsbeschikking naar de indiener verstuurd kan worden.

Uzņēmumam piešķirtā atbalsta kopsumma: Nīderlandes kooperācijas savienības valdes padomes lēmums attiecas uz EUR 233 690 piešķiršanu no “EZ/Kompas” līdzekļiem projekta investīciju finansēšanai (t.i., aptuveni 3,1 % no atbalstāmajām izmaksām no EUR 7 631 176) un EUR 996 262 no “EFRE/Kompas” līdzekļiem (t.i., aptuveni 13,1 % no atbalstāmajām izmaksām). Šis lēmums tika pieņemts Nīderlandes 2000. — 2006. gada reģionālās attīstības programmas ietvaros. Līdz ar to projekta investīcijas EUR 1 229 952 (t.i., ar aptuveni 16,1 % no atbalstāmajām izmaksām) sedz valsts sektors.

Maksimālā atbalsta intensitāte: 16,1 %

Piešķiršanas datums: Īstenošanas laiks vēl jāprecizē. Tā kā pieprasītā papildu informācija vēl nav saņemta, (ir jāiesniedz deklarācija, kurā pieprasītājs apņemas atrast “Helpmancentrale” nomnieku mazo un vidējo uzņēmumu mērķa grupā, komerciālu (jaunu) augošu uzņēmumu vidū mēdiju un informācijas komunikāciju tehnoloģiju jomā) lēmums par atbalsta piešķiršanu pieprasītājiem vēl nav nosūtīts.

Individuālā atbalsta darbības termiņš: Pēdējā izmaksa plānota 2005. gada februārī.

Atbalsta mērķis: Atbalsts investīcijām, lai SIG Real Estate pārveidotu raksturīgu vecu spēkstaciju (“Helpmancentrale”) mēdiju un kabeļu tehnoloģiju centros. Pamatojoties uz standarta noteikumiem, ar kuriem saistīta subsīdiju piešķiršana, piecu gadu laikā pēc subsīdiju galīgās piešķiršanas nedrīkst tikt mainīts paredzētais ēkas izmantošanas veids.

Tautsaimniecības nozare(s): Visas nozares

Atbildīgās iestādes nosaukums un adrese: 

Sīkāka informācija: Šis palīdzības pasākums attiecas uz ad hoc atbalstu investīcijām un materiālajiem ieguldījumiem, ko veic mazs, patstāvīgs uzņēmums saskaņā 1. pielikuma definīciju Komisijas Regulā (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem.

Atbalsta numurs: XS 109/02

Dalībvalsts: Itālija

Reģions: Lombardija

Atbalsta shēmas nosaukums: 1. prioritāte “Lombardijas tautsaimniecības sistēmas konkurētspējas attīstība”.

1.3. pasākums “Viesnīcu uzņēmumu modernizācijas un pārkvalifikācijas iniciatīvas”.

Juridiskais pamats: 

Shēmā paredzētie ikgadējie izdevumi: 

Maksimālā atbalsta intensitāte: Piešķirts finansējums maksimāli iespējamās robežās: Ieguldījumiem:

15 % bruto maziem uzņēmumiem (8 % neto + 10 % bruto apgabalos, kas atbrīvoti saskaņā ar 87. panta 3. punkta c) apakšpunktu),

7,5 % bruto vidējiem uzņēmumiem (8 % neto + 6 % bruto apgabalos, kas atbrīvoti saskaņā ar 87. panta 3. punkta c) apakšpunktu),

citiem pieļaujamiem izdevumiem (Regulas 70/2001 5. pants):

50 % bruto.

Atbalsts nekādā gadījumā nedrīkst pārsniegt 30 % no attaisnotajiem izdevumiem.

Īstenošanas datums: 

Shēmas ilgums: Līdz 2006. gada 31. decembrim

Atbalsta mērķis: Pasākumi paredzēti ar tūrismu saistītās izmitināšanas attīstībai, uzlabošanai un dažādošanai saistībā ar teritoriālās attīstības programmām, kas paredz lielāku reģiona tūrisma attīstību. Pasākumi paredz atbalstu viesnīcu un citu ēku celtniecības un rekonstrukcijas, paplašināšanas, modernizācijas programmām, tūrisma atbalsta infrastruktūras un pasākumu attīstības programmām, tīkla tehnoloģiju ieviešanai un vides kvalitātes sertifikācijas procesu ieviešanai.

Attiecīgā (-s) tautsaimniecības nozare(-s): Tūrisms

Piešķīrējiestādes nosaukums: Lombardijas reģions

Atbalsts Nr.: XS 110/03

Dalībvalsts: Apvienotā Karaliste

Reģions: Objective 1 West Wales and the Valleys Programme Area [1. mērķa Rietumvelsas un ieleju programmas apgabals]

Atbalsta shēmas nosaukums vai uzņēmuma, kas saņem individuālo atbalstu, nosaukums: Creating Lean Enterprises

Juridiskais pamats: Industrial Development Act 1982, Sections 7 & 11.

Saskaņā ar shēmu plānotie gada izdevumi vai kopējais uzņēmumam piešķirtā individuālā atbalsta apjoms: 

Maksimālā atbalsta intensitāte: Maksimāli 50 % vienreizēju konsultāciju izdevumu

Īstenošanas datums: 

Shēmas vai individuālā atbalsta piešķīruma ilgums: 3 gadi

Atbalsta mērķis: Daudzi MVU 1. mērķa apgabalā neievieš labāko praksi savos ražošanas procesos. Izmaksas par piekļuvi attiecīgajai ekspertīzei var būt pārmērīgi augstas un ir barjera attīstībai. Šī atbalsta shēma sniegs konsultācijas par neproduktīvām metodoloģijām un tādējādi uzlabos MVU efektivitāti, sniegumu un ilgtspējību.

Tautsaimniecības nozare(-s): Visas atbilstīgās nozares, neierobežojot īpašos noteikumus, kas attiecas uz valsts atbalstu dažās nozarēs. MVU bloka izņēmuma noteikumu 1. panta 2. punkts.

Piešķīrējiestādes nosaukums un adrese: 

Atbalsta Nr.: XS 112/03

Dalībvalsts: Apvienotā Karaliste

Reģions: Ziemeļrietumanglija

Atbalsta shēmas nosaukums vai uzņēmuma, kas saņem individuālu piešķīrumu, nosaukums: West Lancashire “Investing in Business” regeneration programme

Juridiskais pamats: Section 33, Local Government and Housing Act 1989

Section 2, Local Government Act

Saskaņā ar shēmu plānotie gada izdevumi vai kopējais uzņēmumam piešķirtā individuālā atbalsta apjoms: 

Faktiskās summas katru gadu var mazliet mainīties, bet kopējā summa ir noteikta.

Atbalsta maksimālā intensitāte: Rietumlankašīra ir 87. panta 3. punkta c) apakšpunkta apgabals, kas kvalificējas reģionālajam investīciju atbalstam 20 %. Papildu 10 % ir pieejami MVU, tādējādi atbalsta maksimālās intensitātes kopsumma ir 30 %.

Īstenošanas datums: 

Shēmas vai individuālā atbalsta piešķīruma ilgums: Līdz 2007. gada jūnijam saskaņā ar pašreizējiem noteikumiem. Pēc tam programma atbildīs tajā laikā spēkā esošajiem noteikumiem.

Atbalsta mērķis: Atbalstu piešķirs tādiem MVU, kas sāk projektus, kuri palīdzēs sasniegt NWDA reģionālās ekonomiskās 2003. gada stratēģijas un Rietumlankašīras vietējās stratēģiskās partnerattiecību kopienas stratēģijas mērķus. Tie ir šādi: uzņēmējdarbības izaugsmes potenciāla izmantošana, konkurētspējas un uzņēmuma produktivitātes uzlabošana, veselīga darbaspēka tirgus attīstīšana un ekonomiskās iekļaušanas nodrošināšana.

Atbalsta mērķis ir uzlabot Rietumlankašīras MVU konkurētspēju, produktivitāti un jaunu darba vietu radītspēju, attīstot jaunus izstrādājumus, jaunus un paplašinātus uzņēmumus, un uzlabojot uzņēmējdarbības procesus. Mērķus sasniegs, veicot kapitālieguldījumus zemē, ēkās, mehānismos un iekārtās, un pārvedot tehnoloģijas saistībā ar esošu uzņēmumu paplašināšanu vai jaunu uzņēmumu radīšanu.

Attiecīgā(-s) tautsaimniecības nozare(-s): Visas atbilstošās nozares, neierobežojot īpašos noteikumus, kas attiecas uz valsts atbalstu dažos sektoros — MVU bloka izņēmuma regulas 1. panta 2. punkts.

Piešķīrējiestādes nosaukums un adrese: Piešķīrējiestāde ir West Lancashire Local Strategic Partnership, un programmu tās vārdā administrē Rietumlankašīras apgabala padome. Kontaktpersona abiem ir šāda

Gary S. Jones

Regeneration Manager, West Lancashire District Council

Technology Management Centre

White Moss Business Park, Moss Lane View

Skelmersdale, Lancs. WN8 9TN

Atbalsta Nr.: XS 127/03

Dalībvalsts: Itālija

Reģions: Kalabrija

Atbalsta shēmas nosaukums: Atbalsts jaunu kvalitatīvu izmitināšanas vietu radīšanai MVU veicinātā tūrisma piedāvājuma tīklu un vietējo sistēmu ietvaros — POR Kalabrija 2000.-2006.g. POR 4.4. pasākuma b) darbība

Juridiskais pamats: 

Paredzētie gada izdevumi: Kopējā dotācija 83 000 000 euro, kas sadalīta starp

4.4.b.1. tips (klasificētas jaunas viesnīcu un ārpusviesnīcu struktūras): EUR 80 000 000,

4.4.b.2. tips (ēku, kam ir īpaša vēsturiski mākslinieciska nozīme, pārveide par kvalitatīvām izmitināšanas vietām) 3 000 000 euro.

2003. gadam paredzētie izdevumi: EUR 16 600 000

2004. gadam paredzētie izdevumi: EUR 22 200 000

2005. gadam paredzētie izdevumi: EUR 22 200 000

2006. gadam paredzētie izdevumi: EUR 22 000 000

Maksimālā atbalsta intensitāte: Kapitāla subsīdija, kas vienāda ar 50 % attaisnoto izdevumu, un ar maksimālo piešķīrumu, kas nepārsniedz 75 % investīciju neto vērtības.

Īstenošanas datums: 

Shēmas ilgums: 31.12.2006.g.

Atbalsta mērķis: Atbalsta mērķis ir uzlabot Kalabrijas reģiona tūrisma infrastruktūru, koncentrējoties uz jaunu augstas kvalitātes izmitināšanas vietu radīšanu, prioritāti piešķirot vietējā arhitektūras mantojuma popularizēšanai.

Finansētās iniciatīvas tiek īstenotas tīklu un vietējo sistēmu ietvaros, ņemot vērā pieprasījumu, kas netiek apmierināts nedz kvantitatīvā, nedz kvalitatīvā izteiksmē.

Pasākumi, par kuriem var piešķirt atbalstus, ietver organiskas un funkcionāli neatkarīgas investīciju programmas, jo tām neatkarīgi citai no citas jāsasniedz ierosinātie ražošanas, ekonomikas un nodarbinātības mērķi.

Tautsaimniecības nozare(-s): Tūrisma nozare, izņemot pasākumus agrotūrisma un lauku tūrisma nozarē, ko finansē ELVGF.

Piešķīrējiestādes nosaukums un adrese: 

Atbalsta Nr.: XS 128/03

Dalībvalsts: Itālija

Reģions: Kalabrija

Atbalsta shēmas vai uzņēmuma, kas saņem individuālu atbalstu, nosaukums: Atbalsts MVU investīciju īstenošanai informātikas un telemātikas, tekstila, un ādas un tamlīdzīgu izstrādājumu ražošanas sektorā — P.O.R. Kalabrija 2000.-2006.g. 4.2. pasākuma c) darbība (“Uzņēmējdarbības iniciatīvu piesaiste, kas ir stratēģiskas reģiona attīstībai un starpreģionu ražošanas sadarbības attīstībai”)

Juridiskais pamats: 

Shēmai paredzētie gada izdevumi vai uzņēmumam piešķirtā individuālā atbalsta kopējais apjoms: Kopējā dotācija: 54 932 200 EUR

2003. g. paredzētie izdevumi: 10 000 000 EUR

2004. g. paredzētie izdevumi: 13 000 000 EUR

2005. g. paredzētie izdevumi: 13 000 000 EUR

2006. g. paredzētie izdevumi: 18 932 000 EUR

Maksimālā atbalsta intensitāte: Ieguldījums kapitālā, ar atbalsta maksimālo intensitāti, kas vienāda ar 50 % neto + 15 % bruto no investīciju vērtības.

Īstenošanas datums: 

Shēmas vai individuālā piešķirtā atbalsts ilgums: 

Atbalsta mērķis: Atbalsta mērķis ir piesaistīt uzņēmējdarbības iniciatīvas, kas ir stratēģiskas reģiona attīstībai un starpreģionu ražošanas sadarbības attīstībai, atbalstot projektus attiecīgajās nozarēs.

Atbalsts paredz divu veidu pasākumus: pirmā mērķis ir uzņēmējdarbības iniciatīvu piesaiste, kas ir stratēģiskas reģiona attīstībai, un ir vērsts uz vidējiem uzņēmumiem; otra mērķis ir īstenot ražošanas sadarbības projektus starp atsevišķiem uzņēmumiem vai starp uzņēmumu sistēmām, un tas, savukārt, ir vērsts uz mazajiem uzņēmumiem.

Tautsaimniecības nozare(-s): Informātika un telemātika; tekstilizstrādājumi; ādas un tamlīdzīgi izstrādājumi.

Piešķīrējiestādes nosaukums un adrese: 

Atbalsta Nr.: XS 129/03

Dalībvalsts: Itālija

Reģions: Friuli-Venēcija-Džūlija

Atbalsta shēmas nosaukums: Finansējumu piešķiršana amatniecības uzņēmumiem tehnoloģiju pētījumiem, attīstībai un nodošanai

Juridiskais pamats: Decreto del Presidente della Regione n. 0362/Pres. Del 10.10.2003

Paredzētie gada izdevumi: 2004. g.: EUR 800 000,00

2005. g.: EUR 800 000,00

2006. g.: EUR 800 000,00

Maksimālā atbalsta intensitāte: Maksimālajās robežās, kas atbalstu MVU jomā noteiktas Kopienas normatīvajos aktos un reģioniem paredzēto atbalstu kartē:

patentu, preču zīmju, lietošanas tiesību uz jaunām tehnoloģijām, kas paredzētas ražošanas ciklam, iegādei, kā arī, lai uzlabotu izstrādājumu kvalitāti, to izplatīšanu un vides saglabāšanu: 15 % bruto subsīdijas ekvivalenta (BSE) mazajiem uzņēmumiem un 7,5 % BSE vidējiem uzņēmumiem; investīcijām, kas veiktas kādā no zonām, uz ko attiecas EK Līguma 87. panta 3. punkta c) apakšpunktā minētā atkāpe: 8 % neto subsīdijas ekvivalenta (NSE) + 10 % BSE mazajiem uzņēmumiem; 8 % NSE + 6 % BSE vidējiem uzņēmumiem;

priekšizpētei un pētniecības projektu sagatavošanai, kas jāiesniedz valstij vai Eiropas Savienībai, lai saņemtu no tām atvieglojumus, ko piešķir pētniecības un attīstības jomā: 50 % no izdevumiem par pakalpojumiem, ko uzņēmuma organizācijai snieguši ārēji konsultanti, maksimāli 5 000,00 euro robežās.

Īstenošanas datums: Regulas spēkā stāšanās diena — 5.11.2003.

Shēmas ilgums: Līdz termiņa beigām 31.12.2006., ko var pagarināt uz sešu mēnešu pārejas periodu, kā noteikts 10. pantā Komisijas 2001. gada 12. janvāra Regulā (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem

Atbalsta mērķis: Atbalsts amatniecības MVU, lai veicinātu to tehnoloģisko atjaunināšanu un pētniecības darbības, piešķirot subsīdijas investīcijām nemateriālajos ieguldījumos un iegādājoties pakalpojumus, ko sniedz ārēji konsultanti.

Adresāti: amatniecības uzņēmumi, to konsorciji un konsorcijam piederoši uzņēmumi, arī kooperatīvu veidā, kuri iekļaujas maza vai vidēja uzņēmuma definīcijā saskaņā ar I pielikumu Komisijas 2001. gada 12. janvāra Regulai (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem. No 2005. gada 1. janvāra piemēro jauno mikrouzņēmumu, mazo un vidējo uzņēmumu definīciju, kas paredzēta Komisijas 2003. gada 6. maija Ieteikumā, kas publicēts OV L 124 20.5.2003.

Tautsaimniecības nozare(-s): Visas nozares, izņemot uzņēmumus, kas darbojas tādās rūpniecības nozarēs, kas saistītas ar Eiropas Kopienas dibināšanas līguma I pielikumā minēto izstrādājumu ražošanu, pārveidi un realizāciju, kā arī tā sauktajās paaugstināta riska nozarēs.

Piešķīrējiestādes nosaukums un adrese: Direzione regionale dell'artigianato e della cooperazione — Servizio per lo sviluppo dell'artigianato

Via Giulia 75/1

34100 Trieste

Telefons: 040 3774822

Fakss: 040 3774810

e-pasts: dir.art.coop@regione.fvg.it

Cita informācija: Šo shēmu izpilda saskaņā ar 2001. gada 12. janvāra Regulu (EK) 70/2001.

Reģiona iestādes apņemas grozīt MVU definīciju no 1.1.2005., kā paredzēts Eiropas Komisijas 2003. gada 6. maija Ieteikumā par mazo, vidējo un mikrouzņēmumu definīciju, kas publicēta OV L 124, 20.5.2003.

----

III Paziņojumi

Komisija

----

F-Grenoble: Regulārās gaisa satiksmes pakalpojumu sniegšana

Atcelšana

(“Eiropas Savienības Oficiālā Vēstneša pielikums” Nr. S 119, publicēts 22.6.2005, atklāta procedūra, 117015-2005)

(2005/C 156/10)

Conseil général de l'Isère, direction des transports, service grands projets, BP 1096, F-38022 Grenoble Cedex. Tālr. (33) 4 76 00 60 30. Fakss (33) 4 76 00 30 36.

Šis paziņojums ir atcelts.

----

----

Uzaicinājums neatkarīgiem ekspertiem pieteikties eContentplus programmā un Safer Internet Plus programmā (2005-2008)

(2005/C 156/11)

Apraksts

Komisija ar šo uzaicina pieteikties fiziskas personas, kas kā eksperti vēlas palīdzēt saistībā ar programmu eContentplus un Safer Internet Plus. Ekspertu uzdevums būs palīdzēt Komisijai izvērtēt arī priekšlikumus, kas iesniegti pēc uzaicinājuma iesniegt priekšlikumus, un izskatīt atsevišķus eContentplus un Safer Internet Plus projektus, un mantotos projektus, kuri finansēti ar eContent programmu un Safer Internet programmu; sniegt Komisijas ierēdņiem tehnisku palīdzību saistība ar programmu novērtēšanu. un izpildīt citus uzdevumus, kas saistīti ar programmām, ja būtu vajadzīgas konkrētas speciālas zināšanas.

eContentplus programmas mērķis ir panāk, lai digitālais saturs Europā būtu pieejamāks, vieglāk lietojams un labāk izmantojams, veicinot informācijas radīšanu un izplatīšanu Kopienā sabiedrības interešu jomās, bet Safer Internet Plus programmas mērķis ir sekmēt interneta un jauno tiešsaistes tehnoloģiju drošāku izmantošanu, jo īpaši bērniem, un cīņu pret nelikumīgu un tiešā lietotāja neizvēlētu saturu.

Sīkāku informāciju par programmām var atrast attiecīgajas programmu tīmekļa vietnēs:

par eContentplus Programmu —

europa.eu.int/econtentplus

par Safer Internet Plus Programmu —

europa.eu.int/saferinternet

Prasības

Visiem pieteikumiem jāatbilst detalizētajām specifikācijām un noteikumiem, kas angļu valodā pieejami iepriekš noradītajās tīmekļa vietnēs.

Tostarp jānodrošina atbilstība arī prasībām, kas attiecas uz tautību, kvalifikāciju, pieredzi un valodu prasmēm.

Pieteikumu iesniegšanas termiņš

Uzaicinājums ir spēkā no publicēšanas dienas līdz 2009. gada 30. jūnijam. Ekspertu saraksts būs spēka līdz 2009. gada 31. decembrim.

----